Diari Oficial de la Generalitat Valenciana


Sumari del DOGV 9897, del 19-07-2024 (2024/7360)

RESOLUCIÓ de 17 de juliol de 2024, de la Conselleria d’Educació, Cultura, Universitats i Ocupació, per la qual es convoquen, per a 2024, les subvencions per al foment del valencià en l’àmbit dels mitjans de comunicació i publicacions privats i agències de notícies.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9897

Data del DOGV
:   19-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7360

CVE
:   EBCR-K-4060-3428

Data del document
:   17-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * mitjà de comunicació privat

Per mitjà de l’Orde 6/2021, de 22 de febrer, de la Conselleria d’Educació, Cultura i Esport, es van aprovar les bases reguladores del procediment de subvencions per al foment del valencià en l’àmbit dels mitjans de comunicació i publicacions privats i agències de notícies (DOGV núm. 9028, de 25.02.2021). Posteriorment, es va publicar una correcció d’errors en el DOGV número 9044, de 18 de març de 2021.

En l’article 8 d’esta orde s’indica que el procediment de concessió de les subvencions s’iniciarà d’ofici mitjançant la convocatòria, aprovada per resolució de la persona titular de la conselleria que té assignades les competències en matèria de política lingüística, que es publicarà en el *Diari Oficial de la Generalitat Valenciana.*

La Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans, establix en l’apartat quart del resolc quart, que es delega en les persones titulars de les direccions generals, dins del seu àmbit competencial, la convocatòria i l’atorgament d’ajudes i subvencions a les quals es referix el títol X de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en l’àmbit funcional propi o que té delegat.

La Llei 8/2023, de 27 de desembre, de pressupostos de la Generalitat per a l’exercici 2024, ha previst una línia pressupostària destinada a les ajudes a l’emissió en valencià en mitjans de comunicació social. Estes subvencions estan previstes en la Resolució de 28 de gener de 2024, de la subsecretària de la Conselleria d’Educació, Universitats i Ocupació, per la qual s’aprova el Pla estratègic de subvencions 2024-2027 de la Conselleria d’Educació, Universitats i Ocupació, de l’Institut Valencià de Seguretat i Salut en el Treball (INVASSAT) i s’incorpora el Pla estratègic de subvencions del Servici Valencià d’Ocupació i Formació (LABORA) (DOGV núm. 9782, de 06.02.2024).

Per tot això, segons els preceptes de l’article 23 de la Llei 38/2003, de 17 de novembre, general de subvencions (LGS); del Reglament de la Llei general de subvencions (RGS), aprovat pel Reial decret 887/2006, de 21 de juliol, i de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; d’acord amb l’article 10 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, vista la proposta del director general d’Ordenació Educativa i Política Lingüística,

RESOLC

*Primer. Objecte*

Convocar la concessió de subvencions, en règim de concurrència competitiva, per a la promoció, el foment i l’ús del valencià en l’àmbit dels mitjans de comunicació social, en els programes, categories, i modalitats següents:

1. Programa A: íntegrament en valencià.

Categoria de mitjans de comunicació: les modalitats de televisió, ràdio, premsa escrita no diària i mitjans de comunicació en línia.

Categoria de publicacions: les modalitats de revistes periòdiques en paper i revistes infantils-juvenils.

2. Programa B: parcialment en valencià.

Categoria de mitjans de comunicació: les modalitats de televisió, ràdio i premsa escrita diària.

Categoria d’agències de notícies.

Totes elles, per a l’any 2024, que es regulen en l’Orde 6/2021, de 22 de febrer, de la Conselleria d’Educació, Cultura i Esport, per la qual s’aproven les bases reguladores del procediment de subvencions per a el foment del valencià en l’àmbit dels mitjans de comunicació i publicacions privats i agències de notícies (d’ara en avant, l’orde de bases).

*Segon. Entitats beneficiàries*

Empreses privades que siguen propietàries d’algun mitjà de comunicació o d’alguna publicació i les societats mercantils propietàries d’agències de notícies de les quals figuren en l’article 4 de l’orde de bases corresponents a les modalitats indicades en el resolc primer.

Les entitats beneficiàries han de complir els requisits establits en l’article 3.1 de l’orde de bases en la data de presentació de la sol·licitud de subvenció.

*Tercer. Requisits de les activitats subvencionables i exclusions*

Els projectes per als quals se sol·licita subvenció hauran de complir els requisits generals i específics de l’article 5 de l’orde de bases i no estar inclosos en els supòsits d’exclusió enumerats en l’apartat 6 d’este article, la qual cosa s’acreditarà mitjançant una declaració responsable que acompanyarà a la sol·licitud, d’acord amb el que es preveu en l’article 10 de l’orde de bases.

*Quart. Dotació econòmica*

L’import global màxim destinat per a esta convocatòria és de 2.279.000 euros. L’import de les ajudes es finançarà amb càrrec a la línia S0439, «Ajudes a l’emissió en valencià en mitjans de comunicació social», del capítol IV del subprograma 422D00, dels pressupostos de la Generalitat de 2024.

*Quint. Programes, categories i modalitats, i distribució econòmica*

Les ajudes van dirigides a subvencionar els programes, categories i modalitats següents, amb la distribució de crèdit que es descriu:

1. Programa A: íntegrament en valencià.

Categoria de mitjans de comunicació.

Modalitats:

– Televisió: 250.000 euros.

– Ràdio: 45.000 euros.

– Premsa escrita no diària: 260.000 euros.

– Mitjans de comunicació en línia: 750.000 euros.

Categoria de publicacions.

Modalitats:

– Revistes periòdiques en paper: 45.000 euros.

– Revistes infantils-juvenils: 45.000 euros.

2. Programa B: parcialment en valencià.

Categoria de mitjans de comunicació.

Modalitats:

– Televisió: 250.000 euros.

– Ràdio: 410.000 euros.

– Premsa escrita diària: 184.000 euros.

Categoria agències de notícies: 40.000 euros.

*Sext. Procediment per a determinar la quantia de la subvenció*

Per a calcular la puntuació que determine la subvenció atribuïble a cada sol·licitud es procedirà de la manera següent:

1. En cada modalitat o categoria, si esta última no té modalitats, una vegada obtinguda la puntuació final de cada sol·licitud admesa a tràmit, se sumarà el total dels punts obtinguts per totes les sol·licituds avaluades, d’acord amb els criteris de l’article 14 de l’orde de bases.

2. El valor econòmic del punt s’obtindrà de dividir la quantitat de la dotació pressupostària destinada a cada modalitat entre els punts obtinguts per totes les sol·licituds avaluades d’esta modalitat.

3. La subvenció concedida en cada modalitat o categoria, si esta última no té modalitats, serà la resultant de multiplicar els punts obtinguts per cada sol·licitud pel valor del punt, sense perjuí del que s’establix en l’article 14.3 de l’orde de bases, segons el qual, en la categoria de mitjans de comunicació i publicacions, una mateixa sol·licitud no pot obtindre en concepte de subvenció més d’un 35 % del pressupost total previst per a la modalitat d’ajuda a la qual es presenta la sol·licitud.

Una vegada realitzada la primera valoració, puntuació i proposta d’adjudicació, en cas que hi haja romanents, es destinaran a les categories de mitjans de comunicació i publicacions del programa A, de manera equitativa entre les sol·licituds baremades.

*Sèptim. Activitats i gastos subvencionables*

1. Les activitats per a les quals se sol·licita subvenció hauran de complir els requisits establits en l’article 5 de l’orde de bases i s’acreditaran en la forma prevista en l’apartat 8 d’este article, sense perjuí que, en qualsevol moment, l’òrgan instructor puga requerir l’acreditació material del declarat en la sol·licitud.

2. Les ajudes previstes en esta convocatòria es destinaran a cobrir els gastos que figuren en l’article 6 de l’orde de bases, que responguen a la naturalesa de l’activitat subvencionada, siguen estrictament necessaris i es realitzen en el període entre el 9 de juny de 2023 i la data de publicació d’esta convocatòria.

3. Els gastos de personal han d’estar directament vinculats a la realització de l’activitat i, en el cas del programa B, no podran superar el 50 % del cost de l’activitat declarat en l’informe econòmic. Es consideren gastos de personal tant els ocasionats per les persones treballadores vinculades per un contracte laboral amb l’entitat, com els ocasionats per professionals externs a l’entitat o altres empreses que facturen a esta pels servicis prestats i col·laboracions externes, sempre que la funció de la persona treballadora estiga directament vinculada a l’activitat subvencionada.

4. Els gastos indirectes vinculats a la realització de l’activitat no podran superar el 20 % del cost de l’activitat declarat en l’informe econòmic.

5. Té caràcter de gasto subvencionable, com a gasto indirecte, l’encàrrec realitzat a l’empresa auditora externa per a acreditar la difusió i les persones usuàries úniques del mitjà de comunicació, encara que tinga data posterior a la data de publicació de la convocatòria i sempre que tinga data anterior al termini màxim de presentació de la sol·licitud.

6. L’apartat d’altres gastos arreplega la resta dels gastos subvencionables imputables a l’efectiva realització de l’activitat que no estiguen arreplegats en els gastos de personal i gastos indirectes (gastos de producció, elaboració, materialització, distribució, difusió i gastos de funcionament). En el cas del combustible necessari per a realitzar l’activitat subvencionable, els gastos per este concepte no podran superar el 15 % de l’apartat de gastos de producció, elaboració, materialització, distribució, difusió i gastos de funcionament (altres gastos).

7. El cost total de l’activitat declarat en la sol·licitud serà la suma dels 3 tipus de gastos subvencionables (personal, indirectes i altres gastos). El cost total de l’activitat ha d’estar format íntegrament per gastos subvencionables.

8. El cost total de l’activitat ha d’ajustar-se al que s’establix en l’article 6 de l’orde de bases i a les instruccions que despleguen el contingut d’eixe article i esta convocatòria, que es publicaran en la pàgina web de la Direcció General d’Ordenació Educativa i Política Lingüística següent: <ceice.gva.es/va/web/dgplgm/mitjans-de-comunicacio>.

9. Sense perjuí de les instruccions abans mencionades, i sense ser una llista exhaustiva, en cap cas es consideraran gastos subvencionables:

a) Factures i nòmines amb data fora del període subvencionable o que siguen pagades fora d’este.

b) Gastos que no consten en l’informe econòmic de l’activitat, desglossat i detallat, presentat amb la sol·licitud.

c) Gastos de comptabilitat, assistència jurídica, assessoria juridicoadministrativa, laboral, fiscal, notaria i registre de la propietat o mercantil.

d) Inversions realitzades en immobilitzat material i l’amortització d’este. Material inventariable, obres, pintura, material de neteja o material no fungible.

e) Els interessos deutors de comptes bancaris.

f) Els interessos, recàrrecs i sancions administratives i penals.

g) Gastos de procediments legals i judicials.

h) Gastos de servicis de seguretat, custòdia i vigilància.

i) Gastos d’arrendaments de vehicles. Gastos d’aparcament de vehicles o del lloguer de places d’aparcament.

j) Impostos indirectes susceptibles de recuperació o compensació per l’entitat beneficiària de la subvenció i els impostos personals sobre la renda.

k) Mútua professional, gastos derivats de les obligacions en prevenció de riscos laborals, extintors.

l) Assegurances, neteja, sanejament. Quotes de comunitats de propietaris.

m) Taxes i impostos que no estiguen directament relacionats amb l’activitat a realitzar.

n) Servicis d’impressió que no siguen els de la premsa escrita: cartutxos de tinta, fotocòpies, lloguer de màquines d’impressió o escaneig.

o) Gastos d’aigua per al consum humà, hotels i la resta dels conceptes que puguen ser considerats dietes.

p) Llicències de programes informàtics.

q) Gastos bancaris o comissions de venda o compra de qualsevol material.

r) Material d’oficina.

s) Gastos de formació d’empleats i becaris.

*Octau. Sol·licitud, terminis i tramitació*

1. La sol·licitud s’ajustarà al que indiquen els articles 9 i 10 de l’orde de bases.

2. La sol·licitud, els documents adjunts, les esmenes i la documentació justificativa de la subvenció es presentaran obligatòriament a través de mitjans electrònics, d’acord amb els models normalitzats disponibles en la pàgina web de la Direcció General d’Ordenació Educativa i Política Lingüística *ceice.gva.es/va/web/dgplgm/mitjans-de-comunicacio*, en el corresponent tràmit telemàtic en la seu electrònica de la Generalitat (sede.gva.es) o accedint a la Guia PROP, «Tràmits i servicis», en aplicació del que es disposa en l’article 14 apartats 2 i 3 de la Llei 39/2015, d’1 d’octubre, del procediment administratiu comú de les administracions públiques (d’ara en avant, Llei 39/2015). Qualsevol sol·licitud presentada seguint un procediment diferent es tindrà per no presentada en forma i, en conseqüència, no serà admesa.

3. La documentació que es presente haurà d’estar firmada electrònicament amb un certificat digital emés per qualsevol de les entitats certificadores admeses per la seu electrònica de la Generalitat.

Quan l’entitat siga una persona jurídica, podrà presentar-la amb el certificat de persona jurídica, de representant de l’entitat o amb el certificat digital de la persona que represente la persona jurídica, que haurà d’acreditar haver-se registrat prèviament en el Registre de Representants de la Generalitat, abans de la finalització del termini de presentació de sol·licituds.

4. La informació sobre les firmes digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si és el cas, podrà consultar-se en la seu electrònica de la Generalitat (sede.gva.es).

5. Només seran admeses les sol·licituds que hagen sigut gravades en la seu electrònica de la Generalitat fins a les 23.59 hores, inclusivament, de l’últim dia del termini fixat per a la presentació.

6. El formulari de sol·licitud incorporarà les declaracions responsables que es detallen en l’article 10 de l’orde de bases, que s’entendran firmades amb la firma de la sol·licitud amb el certificat digital de la persona jurídica o amb el certificat digital de la persona que represente a la persona jurídica, que haurà d’haver registrat prèviament esta representació.

7. La presentació d’una sol·licitud per a optar a les ajudes implica l’acceptació expressa i formal de les bases reguladores de la subvenció i de la convocatòria.

8. El termini de presentació de sol·licituds serà de 10 dies hàbils a partir del sendemà de la publicació de la convocatòria en el *Diari Oficial de la Generalitat Valenciana.*

9. Una vegada analitzades les sol·licituds presentades, si l’òrgan instructor considera que un projecte no s’ajusta al programa, categoria i/o modalitat per a la qual se sol·licita subvenció sinó a un altre programa, categoria i/o modalitat, la seua sol·licitud serà traslladada d’ofici al programa, categoria i/o modalitat adequada a les seues característiques, amb la comunicació prèvia a l’entitat sol·licitant perquè manifeste la seua conformitat o remeta el seu desistiment.

10. Les entitats que presenten més d’una sol·licitud per a una mateixa categoria o modalitat han de presentar una sol·licitud per a cada petició de subvenció. En el cas de mitjans de comunicació en línia, només s’acceptarà una sol·licitud per lloc web.

11. En cas que una mateixa entitat presente diverses sol·licituds per a una mateixa petició de subvenció, únicament es considerarà vàlida l’última presentada en termini.

12. Finalitzat el termini de presentació de les sol·licituds, l’òrgan instructor del procediment enviarà una comunicació al correu electrònic aportat en la sol·licitud i publicarà en la pàgina web de la Direcció General d’Ordenació Educativa i Política Lingüística <ceice.gva.es/va/web/dgplgm/mitjans-de-comunicacio>  una relació de les entitats sol·licitants que hagen d’esmenar la sol·licitud o aportar els documents preceptius que s’especifiquen, amb indicació que, si en el termini de 10 dies no ho feren, es considerarà que desistixen de la sol·licitud, d’acord amb l’article 9.7 de l’orde de bases i amb l’article 68 de la Llei 39/2015.

13. L’assistència tècnica per a solucionar els problemes que puguen derivar-se de la tramitació telemàtica de la sol·licitud s’efectuarà a través de l’adreça electrònica generalitat\_en\_mum@lbv.dv.

14. Les dades s’han d’introduir en l’aplicació d’acord amb els models i les instruccions que es disposen en el manual d’ajuda que estarà disponible en la pàgina web de la Conselleria d’Educació, Cultura, Universitats i Ocupació <ceice.gva.es/es/web/dgplgm/subvencions>.

15. Qualsevol documentació, aclariment o informació que siga requerida per la Direcció General d’Ordenació Educativa i Política Lingüística durant la tramitació del procediment únicament s’aportarà a través del tràmit d’Al·legació/Aportació de documentació al seu expedient de subvenció, <http://www.gva.es/va/inicio/procedimientos?id_proc=96063>, d’acord amb el que disposa l’article 16.8 de la Llei 39/2015, d’1 d’octubre, del procediment administratiu comú. Tota aquella documentació que s’aporte per un tràmit diferent de l’específic, no es tindrà en compte

*Nové. Documentació a presentar amb la sol·licitud*

A més de les declaracions enumerades en l’article 10 de l’orde de bases, la documentació que ha de presentar-se amb la sol·licitud és la següent:

Escriptura de constitució de la societat o cooperativa i les posteriors modificacions, a la qual s’acompanyaran els estatuts vigents, en els quals conste com a objecte social la realització de les actuacions objecte de subvenció.

En el cas de les cooperatives, s’ha d’aportar la inscripció en el Registre de cooperatives de la Comunitat Valenciana.

Document acreditatiu del poder de representació de la persona o persones físiques que subscriuen la sol·licitud en nom i representació de l’entitat, llevat que estes facultats es prevegen en els estatuts de l’entitat. Quan les facultats de representació s’hagen conferit amb caràcter mancomunat, la sol·licitud l’han de subscriure conjuntament els qui, de conformitat amb el que es disposa en el títol que els concedisca facultats mancomunades, puguen representar vàlidament l’entitat sol·licitant.

En el cas de les empreses que siguen persones físiques, document que acredite l’alta en el règim d’autònoms de la Seguretat Social i document que acredite l’alta en l’impost d’activitats econòmiques acompanyat del document que acredite el pagament d’este impost o declaració responsable d’estar exempt del pagament d’este impost.

Còpia del certificat o document oficial que acredite ser persona titular o arrendatària de la llicència administrativa per a emetre en l’àmbit de la Comunitat Valenciana, per a les modalitats de ràdio i televisió que emeten per ones hertzianes terrestres.

Certificat que acredite la inscripció en el Registre de prestadors de comunicació audiovisual de la Comunitat Valenciana per a les modalitats de ràdio i televisió que emeten per ones hertzianes terrestres i per internet. El certificat haurà d’estar datat dins del període subvencionable d’esta convocatòria.

Còpia del negoci jurídic de la transmissió o arrendament a l’entitat de la llicència administrativa, si és el cas, per a les modalitats de ràdio i televisió que emeten per ones hertzianes terrestres.

En el cas de televisions o ràdios que emeten com a mitjà de comunicació en línia, memòria explicativa amb una graella de la programació diària i una relació descriptiva dels programes amb les hores d’emissió en valencià per als quals se sol·licita la subvenció.

Justificant del registre de domini a nom de l’empresa propietària del mitjà de comunicació en línia.

Pla d’igualtat, en el supòsit que l’entitat estiga obligada a disposar-ne, o bé declaració responsable que no està obligada a això, si és el cas.

Memòria explicativa i detallada de l’activitat per a la qual se sol·licita subvenció, relativa al període temporal per al qual es demana la subvenció, amb els detalls de l’article 10.1.i de l’orde de bases, segons la categoria i modalitat, amb tota la informació necessària per a traslladar una idea exacta de l’activitat que cal subvencionar.

Informe econòmic detallat del cost de l’activitat per a la qual se sol·licita la subvenció amb especificació dels conceptes que es financen amb fons propis i/o provinents d’altres entitats.

Les ràdios i les televisions que presenten sol·licitud hauran de presentar una graella de la programació diària i relació de programes amb les hores d’emissió en valencià.

Certificat de l’Oficina de Justificació de la Difusió (OJD) que acredite la difusió, les persones usuàries úniques, en l’àmbit de la Comunitat Valenciana, i la tirada, segons la modalitat a la qual es presenta la sol·licitud, del mitjà de comunicació o publicació durant els 12 mesos anteriors a la convocatòria, mesos de juliol de 2023 a juny 2024, tal com establix l’article 10 de l’orde de bases.

Els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen directament amb la Generalitat s’hauran de tramitar telemàticament a través de l’adreça següent:

<https://www.tramita.gva.es/ctt-att-atr/asistente/iniciarTramite.html?tramite=PROPER&version=1&idioma=va&idProcGuc=22268&idCatGuc=PR&login=c>

*Dècim. Ordenació i instrucció del procediment de concessió de les subvencions*

1. L’ordenació i instrucció del procediment de concessió es farà d’acord amb l’article 11 de l’orde de bases.

2. Una vegada l’òrgan instructor determine aquelles empreses i sol·licituds que complixen els requisits establits en l’orde de bases i en la convocatòria, la comissió avaluadora regulada en l’article 13 de l’orde de bases procedirà a aplicar els criteris de valoració previstos en esta, i seguidament emetrà un informe en el qual es concretaran la puntuació i l’assignació econòmica a atorgar a les sol·licituds presentades.

3. D’acord amb l’informe, la Subdirecció General de Política Lingüística, com a òrgan instructor, formularà la proposta de resolució a l’òrgan concedent.

4. Vista la proposta, la persona titular de la Direcció General d’Ordenació Educativa i Política Lingüística, per delegació del conseller de Cultura, Educació, Universitats i Ocupació, resoldrà la concessió o denegació de la subvenció.

*Onzé. Criteris de valoració i càlcul de la puntuació*

1. Els criteris de valoració d’esta convocatòria estan previstos en l’article 14 de l’orde de bases reguladora d’esta subvenció.

2. Per a l’elaboració de l’informe amb el resultat de l’avaluació de les sol·licituds i la proposta amb l’import de les ajudes a concedir en cada programa, categoria i modalitat, d’acord amb el crèdit disponible, la comissió avaluadora, regulada en l’article 13 de l’orde, tindrà en compte els criteris de valoració següents:

Modalitat de televisió

Programa A

a) Audiència potencial.

– Fins a una audiència potencial de 30.000 persones: 10 punts.

– Una audiència potencial d’entre 30.001 persones i 300.000 persones: 20 punts.

– Una audiència potencial d’entre 300.001 persones i 1.000.000 de persones: 50 punts.

– Una audiència potencial de més d’1.000.000 de persones: 90 punts.

Programa B

a) Hores diàries d’emissió en valencià en la franja horària compresa entre les 08.00 i les 24.00 hores.

– Entre 6 i 10 hores: 20 punts.

– Més de 10 hores: 40 punts.

b) Audiència potencial.

– Fins a una audiència potencial de 30.000 persones: 10 punts.

– Una audiència potencial d’entre 30.001 persones i 300.000 persones: 20 punts.

– Una audiència potencial d’entre 300.001 persones i 1.000.000 persones: 50 punts.

– Una audiència potencial de més d’1.000.000 de persones: 90 punts.

El càlcul de la puntuació total serà la suma dels punts obtinguts en funció de les hores d’emissió i els punts obtinguts en funció de l’audiència potencial del mitjà.

Modalitat de ràdio

Programa A

a) Audiència potencial.

– Fins a una audiència potencial de 60.000 persones: 10 punts.

– Una audiència potencial d’entre 60.001 persones i 300.000 persones: 30 punts.

– Una audiència potencial d’entre 300.001 persones i 500.000 persones: 50 punts.

– Una audiència potencial de més de 500.000 persones: 70 punts.

Programa B

a) Hores setmanals d’emissió en valencià en la franja horària compresa entre les 08.00 i les 24.00 hores.

– Entre 6 i 20 hores: 20 punts.

– Entre 21 i 60 hores: 40 punts.

– Més de 60 hores: 60 punts.

b) Audiència potencial.

– Fins a una audiència potencial de 60.000 persones: 10 punts.

– Una audiència potencial d’entre 60.001 persones i 300.000 persones: 30 punts.

– Una audiència potencial d’entre 300.001 persones i 500.000 persones: 50 punts.

– Una audiència potencial de més de 500.000 persones: 70 punts.

El càlcul de la puntuació total serà la suma dels punts obtinguts en funció de les hores d’emissió i els punts obtinguts en funció de l’audiència potencial del mitjà.

Modalitat de premsa escrita diària

Programa B

a) Pàgines setmanals en valencià.

– Entre 14 i 20 pàgines setmanals en valencià: 20 punts.

– Entre 21 i 30 pàgines setmanals: 40 punts.

– Més de 30 pàgines setmanals: 60 punts.

b) Difusió diària.

– Fins a 7.000 exemplars: 20 punts.

– Entre 7.001 exemplars i 15.000 exemplars: 40 punts.

– Entre 15.001 exemplars i 20.000 exemplars: 60 punts.

– Més de 20.000 exemplars: 100 punts.

El càlcul de la puntuació total serà la suma dels punts obtinguts en funció de les pàgines setmanals publicades en valencià i els punts obtinguts en funció de la difusió diària del mitjà.

Modalitat de premsa escrita no diària

Programa A

a) Pàgines del número.

– Fins a 32 pàgines: 20 punts.

– Entre 33 pàgines i 52 pàgines: 40 punts.

– Més de 52 pàgines: 60 punts.

b) Difusió anual.

– Fins a 6 números: 20 punts.

– Entre 7 números i 12 números: 40 punts.

– Entre 13 números i 25 números: 60 punts.

– Més de 25 números: 100 punts.

El càlcul de la puntuació total serà la suma dels punts obtinguts en funció de les pàgines per número i els punts obtinguts en funció de la difusió anual del mitjà.

Modalitat de mitjans de comunicació en línia

Programa A

Nombre de persones usuàries úniques mensuals.

– Fins a 30.000 persones usuàries úniques: 10 punts.

– Entre 30.001 persones usuàries úniques i 150.000 persones usuàries úniques: 20 punts.

– Més de 150.000 persones usuàries úniques: 50 punts.

Modalitats de revistes periòdiques en paper i revistes infantils-juvenils

Programa A

a) Nombre de pàgines de la publicació.

– Entre 24 i 50 pàgines: 20 punts.

– Entre 51 i 75 pàgines: 40 punts.

– Més de 75 pàgines: 60 punts.

b) Tirada impresa de cada número de la publicació.

– Fins a 3.000 exemplars per edició: 20 punts.

– Entre 3.001 i 8.000 exemplars: 40 punts.

– Més de 8.000 exemplars: 60 punts.

c) Difusió anual.

– Fins a 50.000 exemplars: 20 punts.

– Entre 50.001 exemplars i 200.000 exemplars: 50 punts.

– Més de 200.000 exemplars: 100 punts.

El càlcul de la puntuació total serà la suma dels punts obtinguts en funció de les pàgines de la publicació, els punts obtinguts en funció de la tirada impresa de la publicació i els punts obtinguts en funció de la difusió anual del mitjà.

Categoria d’agències de notícies

Quantitat de notícies noves en valencià venudes o distribuïdes mensualment a les persones abonades.

– Fins a 500 notícies: 20 punts.

– Entre 501 i 1.000 notícies: 40 punts.

– Més de 1.000 notícies: 60 punts.

*Dotzé. Quantia i compatibilitat de la subvenció*

1. La quantia individual de la subvenció estarà determinada pels punts obtinguts per cada sol·licitud d’acord amb els criteris de valoració inclosos en el resolc anterior i l’orde de prelació en l’informe realitzat per la comissió avaluadora.

2. L’import final de la subvenció no ha d’excedir en cap cas el 80 % del total de la quantitat sol·licitada.

3. Estes ajudes són compatibles amb altres ajudes i subvencions obtingudes d’altres organismes, així com altres recursos o ingressos per a la mateixa finalitat, amb les limitacions previstes en l’article 26 de l’orde de bases. L’obtenció d’altres ajudes s’ha de comunicar a la Direcció General d’Ordenació Educativa i Política Lingüística en el moment en què es produïsca la concessió.

4. L’import de la subvenció concedida no pot ser, en cap cas, d’una quantia que, aïlladament o en concurrència amb ajudes, subvencions, ingressos o altres recursos procedents de la Generalitat, d’altres administracions públiques o d’altres ens públics o privats, nacionals o internacionals, supere el cost de l’activitat per a la qual s’ha concedit la subvenció. En cas de superar-la, haurà de reintegrar-se l’excés obtingut sobre el cost de l’activitat subvencionada juntament amb l’interés de demora corresponent.

*Tretzé. Resolució i notificació*

1. El termini màxim per a resoldre i notificar la concessió de les subvencions és de sis mesos, a comptar des del sendemà de la finalització del termini de presentació de sol·licituds.

2. Una vegada transcorregut este termini sense que s’haja produït una resolució expressa, la sol·licitud haurà de considerar-se desestimada per silenci administratiu, de conformitat amb l’article 25 de la Llei 39/2015, i amb l’article 25.5 de la Llei general de subvencions.

3. En esta resolució constaran les entitats beneficiàries i la subvenció concedida, així com, si és el cas, les sol·licituds denegades i els motius de denegació.

4. La resolució de concessió i de denegació es comunicarà a les entitats sol·licitants mitjançant la publicació en la pàgina web de la Direcció General d’Ordenació Educativa i Política Lingüística <ceice.gva.es/es/web/dgplgm/mitjans-de-comunicacio>. Esta publicació tindrà únicament efectes informatius.

5. La resolució de concessió es publicarà en el *Diari Oficial de la Generalitat Valenciana*, la qual tindrà els efectes de notificació de l’article 45.1 de la Llei 39/2015, abans citada.

6. Contra la resolució de concessió, que posa fi a la via administrativa, podrà interposar-se, amb caràcter potestatiu, un recurs de reposició davant l’òrgan que la dicte, en el termini d’un mes, a comptar des del sendemà de la seua publicació en el *Diari Oficial de la Generalitat Valenciana*, de conformitat amb el que s’establix en els articles 123 i 124 de la citada Llei 39/2015, o bé un recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos, a comptar des del sendemà d’esta publicació, de conformitat amb el que es disposa en l’article 46 de la Llei 29/1998, de 13 de juliol, reguladora de la jurisdicció contenciosa administrativa.

*Catorzé. Pagament i justificació de la subvenció*

1. La subvenció es pagarà després que l’entitat beneficiària la justifique, llevat que se sol·licite un acompte, d’acord amb el que es preveu en l’article 18.2 de l’orde de bases.

2. No es podrà pagar la subvenció mentres l’entitat no es trobe al corrent en el compliment de les obligacions tributàries i davant la Seguretat Social o tinga la condició de subjecte deutor per resolució de procedència de reintegrament. Si una vegada concedida la subvenció es comprova que l’entitat no complix esta condició, perdrà el dret a cobrar la subvenció concedida.

3. La justificació de la subvenció s’haurà d’ajustar al que s’establix en l’article 19 de l’orde de bases i a les instruccions que despleguen el contingut d’eixe article i esta convocatòria, que es publicaran en la següent pàgina web de la Direcció General d’Ordenació Educativa i Política Lingüística: ceice.gva.es/es/web/dgplgm/mitjans-de-comunicacio.

4. El cost total de l’activitat declarat en la sol·licitud es justificarà d’acord amb les especificacions i els requisits de les instruccions mencionades en l’apartat anterior.

5. La forma de compte justificatiu per a justificar la subvenció s’ajustarà a les especificacions següents:

a) Si la resolució de concessió es publica en el DOGV en data igual o anterior al 15 de setembre:

– Subvencions iguals o superiors a 30.000 euros o acumulada per una mateixa empresa igual o superior a 40.000 euros: compte justificatiu amb informe d’auditor.

– Subvencions inferiors a 30.000 euros: compte justificatiu simplificat.

b) Si la resolució de concessió es publica en el DOGV en data posterior al 15 de setembre:

– Subvencions iguals o superiors a 60.000 euros: compte justificatiu amb aportació de justificants de gasto.

– Subvencions inferiors a 60.000 euros: compte justificatiu simplificat.

6. El termini màxim per a presentar la justificació és de tres mesos a comptar des de la data de la publicació de la resolució de concessió en el DOGV, i en tot cas, fins al 15 de novembre de 2024, d’acord amb l’article 19.1 de l’orde de bases.

7. Si la justificació de la subvenció es presenta fora del termini màxim previst, es perdrà el dret a cobrar la subvenció, sense perjuí, en cas que s’haja sol·licitat un acompte, de la possibilitat d’iniciar un procediment de reintegrament i imposar les sancions que corresponguen, d’acord amb la normativa aplicable.

8. La documentació preceptiva per a justificar la subvenció es presentarà, exclusivament, per mitjans electrònics, d’acord amb el model normalitzat disponible en la següent pàgina web de la Direcció General d’Ordenació Educativa i Política Lingüística: ceice.gva.es/es/web/dgplgm/mitjans-de-comunicació. La documentació per a justificar la subvenció només es podrà presentar a través del tràmit específic de justificació de l’expedient corresponent de subvenció, [gva.es/va/inicio/procedimentos?id\_proc=](https://www.gva.es/va/inicio/procedimientos?id_proc=96650)96617, d’acord amb el que disposa l’article 16.8 de la Llei 39/2015, d’1 d’octubre, del procediment administratiu comú.

9. La presentació haurà de fer-se d’acord amb el que es preveu en el resolc octau d’esta resolució.

10. Finalitzat el termini de justificació, l’òrgan instructor del procediment enviarà requeriment mitjançant notificació telemàtica a les entitats sol·licitants perquè, en el termini de 10 dies, esmenen la falta o s’aporte la documentació justificativa que s’especifique, amb indicació que, si no ho feren, es perdrà el dret a cobrament total o parcial de la subvenció concedida d’acord amb l’article 34 de la Llei 38/2003, de 17 de novembre, general de subvencions.

*Quinzé. Transparència i difusió de la subvenció*

1. En compliment de l’obligació de transparència establida en l’article 16.3 de l’orde de bases, les entitats privades que perceben durant el període d’un any natural ajudes o subvencions de les entitats arreplegades en l’article 3 de la Llei 1/2022, de 13 d’abril, de transparència i bon govern de la Comunitat Valenciana, en una quantia superior a 50.000 euros, o quan les ajudes o subvencions percebudes representen almenys el 40 % del total dels seus ingressos anuals, sempre que alcancen com a mínim la quantitat de 5.000 euros, hauran de complir les obligacions de publicitat activa que establix el capítol II del títol I de la Llei 19/2013, de 9 de desembre, de transparència, accés a la informació pública i bon govern.

2. D’altra banda, aquelles empreses beneficiàries de subvenció a l’empara de la present convocatòria per un import superior a 10.000 € durant el període d’un any, hauran d’indicar en la seua pàgina web informació relativa a l’entitat pública que els va concedir la subvenció, l’import rebut i l’activitat subvencionada.

3. A més, i en compliment de l’obligació de donar publicitat del caràcter públic del finançament establit en l’article 18.4 de la LGS, es farà constar la col·laboració de la Conselleria d’Educació, Cultura, Universitats i Ocupació mitjançant el logo de la Generalitat, amb la inclusió del text «Mitjà de comunicació subvencionat per la Generalitat Valenciana».

4. El període de compliment de l’obligació de donar publicitat del caràcter públic del finançament és el següent, d’acord amb la categoria o modalitat:

Televisió i ràdio: inserció dels logotips en la pàgina web del mitjà durant almenys els sis mesos següents a la concessió de la subvenció.

Premsa escrita diària: inserció dels logotips en almenys 24 números durant els dotze mesos següents a la concessió de la subvenció.

Premsa escrita no diària: inserció dels logotips en el 60 % dels números publicats durant els dotze mesos següents a la concessió de la subvenció.

Mitjans de comunicació en línia: inserció dels logotips en la pàgina web durant almenys els sis mesos següents a la concessió de la subvenció.

Revistes periòdiques en paper i revistes infantils-juvenils: inserció dels logotips en almenys la mitat dels números publicats durant els dotze mesos següents a la concessió de la subvenció.

Categoria agències de notícies: inserció dels logotips en la pàgina web del mitjà durant almenys els sis mesos següents a la concessió de la subvenció.

5. La Direcció General d’Ordenació Educativa i Política Lingüística podrà comprovar en qualsevol moment, dins dels quatre anys posteriors a la concessió de la subvenció, el compliment de les obligacions d’este apartat de la resolució.

*Setzé. Mètode de comprovació i pla de control*

La Direcció General d’Ordenació Educativa i Política Lingüística elaborarà, aprovarà i aplicarà el pla de control previst en l’article 20 de l’orde de bases, d’acord amb l’article 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Desseté. Protecció de dades*

Les subvencions objecte de la convocatòria requerixen el tractament de dades personals de les persones sol·licitants de la subvenció, representants i tercers, en els termes següents:

a) Responsable del tractament: Conselleria d’Educació, Cultura, Universitats i Ocupació, amb domicili en l’avinguda de Campanar, 32, 46575 València; contacte: [nmkwujfzehyrzpcicgnezgur@vkd.ya](mailto:ekezxukctzcirfkdtzbcptrm@gir.zn).

b) Categoria i origen de les dades a tractar: dades personals identificatives, de contacte i de qualsevol altra naturalesa que siguen arreplegades a través de formularis, consulta de plataformes autonòmiques d’interoperabilitat (d’ara en avant, PAI) o d’altres administracions públiques, en cas que no hi haja oposició a esta consulta, i documentació que entreguen sol·licitants i representants legals.

Si la documentació presentada conté dades de terceres persones, abans de comunicar estes dades a la conselleria, les entitats sol·licitants i els qui les representen legalment han d’informar estes persones que les seues dades es comuniquen a la conselleria i que la conselleria les tractarà en els termes previstos en este resolc.

c) Finalitats del tractament i base jurídica: amb base jurídica en el compliment d’una missió realitzada en interés públic, exercici de poders públics i en el compliment de les obligacions legals segons les bases reguladores d’esta convocatòria i altres normes aplicables, incloent les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l’efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i el crèdit pressupostari al qual s’imputen, l’entitat beneficiària, la quantitat concedida i l’objectiu o finalitat de la subvenció.

d) Destinataris de les dades: les dades personals podran ser comunicades tant a la PAI, per a comprovar les dades de sol·licitants o situacions socioeconòmiques previstes per a la baremació, com a altres administracions i institucions públiques, entre les quals es troben, sense caràcter limitatiu, òrgans de caràcter autonòmic, local, estatal i de la UE, òrgans judicials i el Ministeri Fiscal, el Tribunal de Comptes, les Corts Valencianes, la Sindicatura de Comptes, la IGAE, el Defensor del Poble, el Síndic de Greuges, l’Agència Valenciana Antifrau, la Delegació de Protecció de Dades i altres tercers subjectes de dret privat amb interés legítim o dret d’accés en el procediment.

e) Les dades no seran objecte de transferències internacionals.

f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. Si estes dades no són comunicades a la Conselleria, això comportarà les conseqüències previstes per l’ordenament jurídic.

g) Termini de conservació de dades: les dades personals es conservaran durant el temps necessari per a complir la finalitat per a la qual es van arreplegar i pels terminis establits en les normes vigents per a complir obligacions i responsabilitats legals, i seran suprimits d’acord amb el que es preveu en la normativa d’arxius i documentació.

h) Drets: la persona interessada pot exercir els drets d’accés, rectificació, supressió, oposició, limitació en el tractament i portabilitat, i no ser objecte d’una decisió basada únicament en el tractament automatitzat, a través de les vies següents:

– Tràmit electrònic, que es pot consultar en la pàgina web de la conselleria <ceice.gva.es>, en l’adreça <ceice.gva.es/registre-de-tractament-de-dades>.

– Enviant la petició a qualsevol de les adreces següents:

Postal: avinguda de Campanar, 32, 46012 València.

Electrònica: <agldaytfdgazjzgavupenrvy@wsm.wg>.

De manera presencial, a través del Registre.

L’exercici dels drets requerix la identificació inequívoca de la persona interessada o de qui la represente.

i) Dret a reclamar davant l’autoritat de control: la persona interessada pot presentar una reclamació davant l’Agència Espanyola de Protecció de Dades (aepd.es) si considera que no s’han atés els seus drets o s’ha vulnerat el tractament de les seues dades personals. Abans d’això, pot contactar amb la Delegació de Protecció de Dades de la Generalitat Valenciana a través de <iri@wqp.bn>  o dirigir-se al passeig de l’Albereda, 16, 46884 València.

Hi ha més informació en <ceice.gva.es/registre-de-tractament-de-dades>.

*Dihuité. Règim normatiu europeu*

Les ajudes corresponents a l’elaboració, la materialització i la difusió de continguts de ràdio i televisió en valencià van ser comunicades a la Comissió Europea, que les va registrar amb el títol: CULT – Foment del valencià en l’àmbit dels mitjans de comunicació i amb el número de l’ajuda SA.114742, modificació de l’ajuda SA.62847, de conformitat amb el Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d’ajudes compatibles amb el mercat interior en aplicació dels articles 107 i 108 del Tractat, (DOUE L 187, de 26 de juny de 2014), modificat pel Reglament (UE) núm. 2023/1315 de la Comissió, de 23 de juny de 2023 (DOUE L 167, de 30 de juny de 2023).

*Denové. Delegació de competències i desenrotllament*

De conformitat amb la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans, la Direcció General d’Ordenació Educativa i Política Lingüística té delegada la competència de convocatòria i l’atorgament d’estes subvencions, la facultat d’interpretar, resoldre les incidències i dictar els actes de tràmit qualificats que puguen sorgir a conseqüència de la tramitació dels expedients en totes les seues fases. També té delegades la tramitació i resolució dels procediments de revocació, reintegrament i minoració de les subvencions atorgades, així com l’exercici de la potestat sancionadora.

*Vinté. Efectes*

Esta resolució tindrà efectes des del sendemà de la seua publicació en el Diari Oficial de la Generalitat Valenciana.

De conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, esta resolució, que esgota la via administrativa, podrà ser objecte d’un recurs potestatiu de reposició o directament d’un recurs contenciós administratiu, en el termini i davant dels òrgans que s’indiquen a continuació:

a) Quant al recurs de reposició, davant del mateix òrgan que l’ha dictada, en el termini d’un mes des del sendemà de la seua publicació.

b) Quant al recurs contenciós administratiu, davant de la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des del sendemà de la seua publicació.

  

València, 17 de juliol de 2024

(p. d. R 13.04.2022, DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística